पाएं अपने शहर की ताज़ा ख़बरें और फ्री ई-पेपरडाउनलोड करें
डोंगरगांव में हाल ही में एक मेडिकल संचालक की ओर से मर्जी के हिसाब से दवाइयां नहीं लिखने पर निजी डॉक्टर को जान से मारने की धमकी दी गई। डॉक्टर की शिकायत के बाद मेडिकल संचालक की गिरफ्तारी भी हो गई है। वहीं मामले के सामने आने के बाद राष्ट्रीय राजपूत करणी सेना की ओर से डोंगरगांव थाने में लिखित शिकायत कर बताया गया है कि उक्त मेडिकल संचालक की ओर से दबाव डालकर दवाइयां लिखवाई जा रहीं हैं।
पूर्व में भी ऐसी शिकायत लिखित रूप से की गई थी पर ड्रग इंस्पेक्टर की ओर से जरा भी गंभीरता नहीं दिखाई गई। वहीं अब जब इस बात का खुलासा हो गया है कि उक्त मेडिकल संचालक डॉक्टरों से अपनी मर्जी की दवाइयां लिखने दबाव बना रहा है। इसके बाद भी खाद्य एवं औषधि नियंत्रण विभाग की ओर से सख्ती नहीं दिखाई जा रही। करणी सेना के जिला अध्यक्ष कुशल सिंह राजपूत ने बताया कि उक्त मेडिकल संचालक की मनमानी की शिकायत करने पर भ्रामक जानकारी सोशल मीडिया में जारी करवाई गई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn